Մյուս կողմից, եթե չլինեին Եվրոպայի շահերից բխող վերոնշյալ կետերը, Գերմանիան դժվար թե աչք փակեր Ադրբեջանի ակնհայտ վիրավորական վերաբերմունքին: Բանն այն է, որ դեռեւս մինչեւ այցը գերմանական պատվիրակության կազմում գտնվող, Մերկելի կուսակից Բունդեսթագի պատգամավոր Ալբերտ Վայլերին արգելվել էր մուտքը Ադրբեջան: Նա գտնվում է այդ երկրի «սեւ ցուցակում», քանի որ «հանդգնել է» Արցախ այցելել: Այս առիթով Գերմանիայի կառավարության պաշտոնական ներկայացուցիչ Շտեֆեն Զայբերթը նշել էր, որ նման մոտեցումը չի նպաստում արցախյան հարցի կարգավորմանը: